EkBass/fiwiki-20250220-pages-articles huggingface dataset:
Lydion

Lydion (, ’lyydialainen’) on antiikin aikainen keraaminen hajustevoideastia. Se tunnetaan vaasien muotona erityisesti kreikkalaisesta keramiikasta. Lydion on pienikokoinen vaasi, jossa on leveä suu ja keskiosa sekä suhteellisen korkea kartiomainen jalka. Vaasin nimi viittaa Lyydiaan, josta tyyppi oli peräisin. Lydioneita valmistettiin arkaaisella kaudella 500-luvulla eaa. Niitä vietiin eri puolille Välimerta, ja niitä myös jäljiteltiin monissa paikoissa. Tyyppi oli suosittu erityisesti itäisillä kreikkalaisalueilla, kuten Jooniassa. Vaasia käytettiin erityisesti bakkaris () -nimisen voiteen säilytykseen. Se tehtiin eri arvioiden mukaan joko taponlehdestä (, Asarum europaeum) tai eräästä jäkkärästä (Gnaphalium sanguineum). Tiedosto:Lydion.gif|Lydionin muoto ulkoa ja sisältä. Tiedosto:Terracotta lydion (perfume jar) MET DP109256.jpg|Lydion, 500-luku eaa. Tiedosto:Lydion, Attic, c. 550 BC, H 5347 - Martin von Wagner Museum - Würzburg, Germany - DSC05427.jpg|Lydion, n. 550 eaa. Tiedosto:Ionian lydion MAR Palermo NI1779.jpg|Lydion, n. 550–500 eaa. Tiedosto:Antikensammlung Leipzig 113.JPG|Lydion, n. 550–500 eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Heini Ikonen

Heini Anna Sofia Ikonen (s. 22. maaliskuuta 1999 Jyväskylä) on suomalainen keskimatkanjuoksija, joka edustaa Jyväskylän Kenttäurheilijoita. Hänen valmentajansa on vuodesta 2023 lähtien ollut Antti Ikonen. Sitä ennen häntä valmensi Ari Nummela. Ikonen saavutti sisäratojen SM-kilpailuissa vuonna 2020 hopeaa 800 metrin juoksussa, 2022 ja 2024 kultaa viestissä ja 2023 pronssia 800 metrillä. Viestijuoksun SM-kilpailuissa hän on saavuttanut 4 × 400 metrin viestissä kultaa 2019, hopeaa 2017 ja 2024 ja pronssia 2022, 4 × 800 metrin viestissä kultaa 2019 sekä hopeaa 2017 ja 2018, 4 × 1 500 metrin viestissä hopeaa 2020 ja 2021 sekä 4 000 metrin viestissä kultaa 2024 ja pronssia 2022. Maastojuoksun SM-kilpailuissa hän on on saanut joukkuekilpailussa hopeaa 2023. Kalevan kisoissa hän on parhaimmillaan sijoittunut 800 metrillä neljänneksi 2019. Ikosen ennätys 800 metrillä on Kuortaneella 17. kesäkuuta 2023 juostu 2.05,37. == Lähteet == Luokka:Suomalaiset keskimatkojen juoksijat Luokka:Vuonna 1999 syntyneet Luokka:Elävät henkilöt
Edward Dundas Butler

Edward Dundas Butler (15. lokakuuta 1842 Lontoo, BritanniaButler, Edward Dundas, Oxford Dictionary of National Biography, viitattu 17.2.2020 − 1919Annamária Codău, Hányféle Világirodalom? s. 17 complit.u-szeged.hu) oli englantilainen oppinut, British Museumin kirjastonassistentti. Tuntien perusteellisesti suomalaisen, samoinkuin myös unkarilaisen, kirjallisuuden hän on tehnyt sitä tunnetuksi kotimaassaankin kirjoittamalla englantilaisiin aikakauskirjoihin ilmoituksia ja katsauksia kirjallisuuteemme, vieläpä kääntämällä englannin kielelle B. F. Godenhjelmin Oppikirjan suomalaisen kirjallisuuden historiassa (Handbook of the history of Finnish Literature 1896) ja Valfrid Vaseniuksen Piirteitä Suomen kirjapainon historiasta (Outlines of the history of printing in Finland 1898).Butler, Edward Dundas, Tietosanakirja osa 1, palsta 1364, Tietosanakirja Osakeyhtiö 1909 Butler oli British Museumin painettujen kirjojen osaston assistentti. Hän oli Unkarin tiedeakatemian jäsen ja kirjoittanut Encyclopaedia Britannicaan Unkarin kirjallisuutta käsitteleviä artikkeleita.Initials and Headings of articles, s. vii Encyclopaedia Britannica, 11 ed. Vol. 13 Hän oli henkilökohtaisesti kiinnostunut romanian-, suomen- ja kreikankielisestä kirjallisuudesta, mutta ajan oloon hänen tärkeimmäksi alakseen tuli unkarinkielinen kirjallisuus, jonka kulttuurivälittäjänä hän British Museumissa toimi perittyään tehtävän edeltäjältään Thomas Wattsilta.Annamária Codău, Mediating Hungarian Literature: E. D. Butler, The Acta Comparationis Litterarum Universarum (1877–1888) from the Perspective of its British Collaborators, s. 114 ==Julkaisut== * Hungarian Poems and Fables for English Readers. Selected and Translated. London: Trübner and Co 1877. * John Arany: The Legend of the Wondruous Hunt. With a Few Miscellaneous Pieces and Folk-Songs. London: Trübner and Co 1881. == Lähteet == ==Aiheesta muualla== * John Arany, The Legend of the Wondrous Hunt. transl. Edward Dundas Butler Luokka:Brittiläiset tieteilijät Luokka:Brittiläiset kielenkääntäjät Luokka:Kirjastonhoitajat Luokka:Vuonna 1842 syntyneet Luokka:Vuonna 1919 kuolleet
Jacob Middleton

Jacob Middleton (s. 2. tammikuuta 1996 Alberta) on kanadalainen jääkiekkoilija. Puolustajana pelaava Middleton edustaa NHL-joukkue Minnesota Wildia. Middleton aloitti NHL-uransa San Jose Sharksissa, mistä hänet kaupattiin kesken kauden 2021–2022 Minnesota Wildiin vaihdossa Kaapo Kähköseen ja viidennen kierroksen varausvuoroon. Middleton on pelannut Sharksissa ja Wildissa 159 NHL:n runkosarja- ja 12 pudotuspeliottelua. Kausien 2016-2021 aikana Middleton on pelannut 228 AHL-runkosarjaottelua, joissa hän on tehnyt 16 maalia ja 53 syöttöä eli 69 tehopistettä. AHL-pudotuspeleissä hän on pelannut 27 ottelua, joissa on tehnyt seitsemän syöttöä. ==Lähteet== * https://www.hockeydb.com/ihdb/stats/pdisplay.php?pid=160296 * https://www.nhl.com/player/jacob-middleton-8478136 * https://www.theahl.com/stats/player/6310/61/jacob-middleton === Viitteet === Luokka:Kanadalaiset jääkiekkoilijat Luokka:Minnesota Wildin pelaajat Luokka:Vuonna 1996 syntyneet Luokka:Elävät henkilöt
Houston Aeros (WHA)

Houston Aeros oli yhdysvaltalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1972 ja sen kotikaupunki oli Houston Texasin osavaltiossa. Alun perin joukkue perustettiin Ohion Daytoniin. Joukkue kuitenkin muutti Houstoniin ennen kuin se ehti pelata yhtään ottelua. Aerosista tuli yksi WHA:n menestyneimmistä joukkueista ja se voitti Avco Cup -mestaruuden vuosina kausilla 1973–1974 ja 1974–1975. Se voitti myös läntisen divisioonan mestaruuden neljä kertaa peräkkäin vuosina 1974–1977. Houston Aeros lopetti toimintansa vuonna 1978, kun WHA yhdistyi NHL:n kanssa. Kuuluisia Houston Aerosin pelaajia olivat muun muassa Gordie Howe ja hänen poikansa Mark ja Marty. == Lähteet == Luokka:WHA-seurat Luokka:Entiset jääkiekkoseurat Luokka:Vuonna 1972 perustetut urheiluseurat
Marty Howe

Marty Gordon Howe on kanadalainen uransa päättänyt jääkiekkopuolustaja. Howe pelasi uransa aikana Houston Aerosissa, Hartford Whalersissa ja Boston Bruinsissa. Vuonna 1973 hän liittyi Aerosiin pelaamaan isänsä Gordien ja veljensä Markin kanssa. Vaikka Marty Howe syntyikin Detroitissa Yhdysvalloissa, hän edusti kansainvälisesti Kanadaa ja hän oli mukana vuoden 1974 Summit Seriesissä Kanadan riveissä. luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1954 syntyneet Luokka:Elävät henkilöt
Inari (ravintola)

Inari on Helsingissä Albertinkadulla sijaitseva ravintola. Se avautui kesällä 2018, ja sitä pitää ravintoloitsija-kokki Kim Mikkola. Ravintolan toinen omistaja Johan Borgar on aiemmin työskennellyt Chef & Sommelier -ravintolassa. Inarin annoksissa yhdistellään suomalaisia ja aasialaisia raaka-aineita ja tekniikkoja. Ravintolan nimi viittaa japanilaiseen tarustoon, jossa Inari on riisin, hedelmällisyyden ja yleisen hyvän henki. Inarille myönnettiin helmikuussa 2020 yksi Michelin-tähti. Saman vuoden maaliskuussa ravintola saavutti kolmannen sijan ruoka-alan ammattilaisten Suomen 50 parasta ravintolaa -äänestyksessä. Ravintoloitsija Kim Mikkola sulki Inarin 2022. Ravintola avataan Mikkolan mukaan tulevaisuudessa uudestaan toiseen paikkaan. Vuoden 2022 loppupuolella Mikkola pyöritti Tallinnassa popup-ravintolaa KIM x KAI. Maaliskuussa 2023 Mikkola avasi Tallinnaan ravintolan Kampai By Kim Mikkola. Kampai by Kim Mikkola -ravintolan omistaja on virolainen liikemies Indrek Kasela. ==Lähteet== Luokka:Ravintolat Helsingissä Luokka:Punavuori
Zuhres

Zuhres (, ) on kaupunki Itä-Ukrainassa Donetskin alueen Donetskin piirissä, Krynkajoen varrella, 37 kilometriä aluekeskus Donetskista itään. Ukrainan tilastokeskus arvioi kaupungin väkiluvuksi 17 924 (1.1.2021). Vuonna 2001 väkiluku oli hieman suurempi: 19 910 asukasta. Etniseltä taustaltaan väestö koostui tuolloin lähinnä ukraialaisista ja venäläisistä. Kehitys Zujivkan (Зуївка) kylästä Zuhresin kaupungiksi (kaupungin asema 1938) liittyy Zujivkan lämpövoimalaitoksen rakentamiseen; kaupungin nimen alku viittaa aiempaan kylänimeen ja loppuosa voimalaitokseen. Rautatie kulkee kaupungin kautta; siellä on rautatieasema. Zuhres power plant 1202.jpg|Zuhersin lämpövoimalaitos. Плотина Зуевского водохранилища..jpg|Krynkajoen pato. ==Lähteet== ==Aiheesta muualla== * Venäläismiehittäjien sivusto kaupunsta Luokka:Donetskin alueen kaupungit Luokka:Donetskin piiri
Absorptiojääkaappi

Absorptiojääkaappi on vaihtoehto kompressorilla toimivalle jääkaapille. Absorptiojääkaapin toiminta perustuu ammoniakin, veden ja vedyn ja näiden aineiden seosten faasimuutoksiin. Absorptiolämpöpumppuun perustuvassa jääkaapissa ei ole mekaanisesti liikkuvia osia, vaan sen toiminta perustuu lämmönlähteen tuottamaan paineen ja lämpötilan nousuun, kondensaation tuottamaan paineen ja lämpötilan laskuun, sekä painovoimaan. Siksi se on lähes äänetön. == Historia == Ferdinand Carré keksi absorptio-kylmennyksen vuonna 1858. Siinä kylmeneminen saatiin aikaan rikkihapon ja veden avulla. Ruotsalaisten tekniikan opiskelijoiden Baltzar von Platenin ja Carl Muntersin vuonna 1922 kehittämään järjestelmään kuuluivat ammoniakki ja vesi sekä apuaineena vety. Nykyiset absorptiojääkaapit toimivat näillä kolmella aineella. == Toimintaperiaate == Absorptiojääkaappi toimii ilman liikkuvia mekaanisia osia. Neste/kaasukierto toteutuu lämpötila/paine-erojen vaikutuksesta. Järjestelmän kemialliset aineet ovat ammoniakki, vesi ja vety. Vety toimii apuaineena, vesi absorboituu eli imeytyy ammoniakkiin matalassa lämpötilassa ja paineessa. Vesi vapautuu ammoniakista korkeassa paineessa ja lämpötilassa. Jääkaappia kylmentävä kierto on seuraava: # Ammoniakki-vesiseos kuumennetaan keittimessä. Ammoniakki alkaa kuplia ja nostaa seosta putkessa ylöspäin. Tämän kemiallisen pumpun yläosassa vesi lähtee virtaamaan painovoiman suuntaan imeyttimeen ja ammoniakki irtaantuu seoksesta vastakkaiseen suuntaan lauhduttimeen virtaavana kaasuna. # Ammoniakkikaasu saapuu jääkaapin ulkopuolella olevaan lauhduttimeen, ja lämpötilaerosta johtuen kaasu luovuttaa lämpöenergiaa ulkoilmaan, lauhtuen nesteeksi. # Nestemäinen ammoniakki siirtyy jääkaapin sisälle höyrystimeen, jossa vetykaasu alentaa ammoniakin painetta. Ammoniakki höyrystyy, höyrystyminen sitoo lämpöenergiaa jääkaapin sisältä ja näin jääkaappi kylmenee. # Vety sekoittuu ammoniakkiin ja seos laskeutuu imeyttimeen ja absorpoituu veteen, jolloin vety irtoaa ammoniakista ja nousee kaasuna takaisin höyrystimeen. # Kierto jatkuu niin kauan kuin keittimeen syötetään ulkoista energiaa, lauhduttimessa on lämpötilaeroa lämmön luovuttamiseen, ja jääkaapin sisältä on saatavissa lämpöenergiaa höyrystämiseen. Kaupallisissa sovelluksissa lämmönvaihtimien tehot ovat kustannusoptimoituja, ja lämpötilaa säädetään keittimeen syötettävällä teholla, joko kaasun paineesta johdannaisella massavirtauksella tai sähkövastuksen teholla. == Lähteet == Luokka:Lämpöpumput Luokka:Kylmätekniikka Luokka:Säilytyskalusteet
Tarim (Jemen)

Tarim on kaupunki Jemenin Hadramautin maakunnassa. Historiallisesti kaupunki on tunnettu islamilaisen oppineisuuden keskuksena. Sen asukasluku oli vuoden 2004 väestönaslekkan mukaan 48 079\. ==Maantiede== Tarim sijaitsee Jemenin Hadramautin alueella Wadi Hadramautin varrella kohdassa, jossa Wadi Hadramaut päättyy ja Wadi al-Masila alkaa. Say'un sijaitsee Tarimista noin 25 kilometriä länteen ja Shibam noin 40 kilometriä samaan suuntaan. ==Historia== Tarimin nimen alkuperästä on useampia eri tarinoita. Arabien kansanperinteessä esiintyvän yhden verison mukaan kaupunki sai nimensä alueen ensimmäisen asukkaan mukaan. Nimi esiintyy teksteissä islamia edeltävältä ajalta muodoissa trm ja trym. Islamin saapumisen jälkeen Tarim tuli tunnetuksi islamilaisen oppineisuuden keskuksena. Al-Hamadani kuvaili kaupunkia suureksi ja mainitsi kaksi omana aikanaan tunnettua tarimilaista oppinutta, Abu Kadrin ja Abu Bukayrin. Molempien sanottiin kuolleen martyyreinä Tarimissa vuonna 1179 tai 1181. Alueellisena islamilaisen oppineisuuden keskuksena Tarimin kanssa kilpaili sen naapurikaupunki Say'un. Myöhemmin kahdesta kaupungista tunnetummaksi kohosi Tarim. Tarim on myös säilyttänyt maineensa näihin päiviin saakka. Kaupungissa on esimerkiksi useampia eri suvuille kuuluvia käsikirjoitusten kokoelmia. ==Väestö== Tarimin asukasluku oli vuoden 2004 väestönlaskennan mukaan 48 079. Suuremman piirkunnan asukasluku oli 100 617 ja alueen asukkaat ovat pääasiassa sunnalaisia muslimeja. ==Lähteet== Luokka:Jemenin kaupungit
Kizito Mihigo

Kizito Mihigo (25. heinäkuuta 1981 Kibeho – 17. helmikuuta 2020 Kigali) oli ruandalainen gospelmusiikin laulaja-lauluntekijä ja urkuri sekä oppositioaktivisti.Celebrity Central: Kizito Mihigo The New Times Hän oli Ruandan kansanmurhasta selviytynyt tutsi, joka lauluissaan suositteli toipumista ja anteeksiantoa.Rwandan gospel singer and critic of president dies in police cell The Guardian Mihigon laulu "Twanze gutoberwa amateka" oli Ruandan kansanmurhan 17-vuotismuiston vieton virallinen laulu vuonna 2011. Mihigo pidätettiin vuonna 2014 kolmen muun henkilön (kuten entisen sotilas Jean Paul Dukuzumuremyin) kanssa. Pidätysten aikaan presidentti Paul Kagame oli saanut osakseen syytöksiä toisinajattelun tukahduttamisesta.Rwanda treason accused claims torture IOL News Mihigo tuomittiin vuonna 2015 kymmenen vuoden vankeuteen juonittelusta presidentti Kagamen sekä muiden hallitustoimijoiden surmaamiseksi tai vahingoittamiseksi. Samalla Mihigo tuomittiin hallituksen kaatamispyrkimyksestä ja liittoutumisesta maata epävakauttamaan pyrkineiden ryhmittymien kanssa. Hän tunnusti syyllisyytensä ja sai tuomarin mukaan lempeän tuomion, koska helpotti oikeuden työskentelyä. Muut syytetyt kiistivät syyllisyytensä; kanssasyytetty Dukuzumuremyi syytti viranomaisia kidutuksesta ja pakotetusta tunnustuksesta. Paul Kagame armahti vuonna 2018 Mihigon ja samalla oppositiojohtaja Victoire Ingabire Umuhozan. Mihigo pidätettiin uudemman kerran helmikuussa 2020. Poliisin mukaan hän oli yrittänyt paeta Burundiin liittyäkseen Ruandan hallitusta vastaan taistelleisiin joukkoihin. Hän kuoli 17. helmikuuta sellissä, jossa oli ollut kolmen päivän ajan. Häntä epäiltiin laittomasta rajanylityksestä, lahjonnasta ja terroristiryhmiin liittymisestä. Poliisin mukaan Mihigon kuolema oli itsemurha. Hänen kerrottiin rikkoneen pakoyrityksellä armahdusehtojaan, jolloin armahdus lakkasi olemasta voimassa. Mihigo oli uskoltaan katolilainen. == Lähteet == Luokka:Ruandalaiset muusikot Luokka:Laulaja-lauluntekijät Luokka:Urkurit Luokka:Vuonna 1981 syntyneet Luokka:Vuonna 2020 kuolleet
Novi Pazar

Novi Pazar on kaupunki Serbian historiallisen Sandžakin alueella. Kaupunki on perustettu vuonna 1460 ja sen asukasluku oli vuonna 2011 100 410\. ==Maantiede== thumb|vasen|Nykyistä keskustaa. Novi Pazar sijaitsee historiallisen Sandžakin alueella, joka käsitti alueen Serbian, Bosnian ja Montenegron välissä. Itse kaupunki sijaitsee Raškajoen laaksossa. Belgrad siajitsee 297 kilometriä Novi Pazarista pohjoiseen. Alueen korkeus merenpinnasta on 496 metriä. ==Historia== thumb|vasen|Paikallista katukuvaa. Arkeologisia todisteita ihmisasutuksesta lähiseudulta on tehty 700-luvulta ennen ajanlaskun alkua. Lähellä nykyistä kaupunkia sijaitsee myös roomalaisia kylpylöitä ja vuonna 1260 rakennettu Sopoćanin luostari. Keskiajalla alue oli osa Serbian ydinalueen muodostanutta Raškaa. Osmanien valtakunta oli valloittanut nykyisen kaupungin alueen vuoden 1456 paikkeilla ja kaupungin perusti Sarajevon kuvernööri Isa Beg vuonna 1460. Paikkaa kutsuttiin nimellä Yeñi Bāzār eli suomeksi "uusi basaari". Nimeä käytettiin erotuksena Trgovištestä, jonka turkinkielinen nimi oli Eski Bāzār. Kaupunki kasvoi perustamisensa jälkeen nopeasti. Hyvät tieyhteydet yhdistivät sen Dubrovnikiin, Nišiin, Sarajevoon ja Konstantinopoliin. Lähelklä sijaitsi myös rautakaivoksia. Evliya Çelebi kirjoitti 1600-luvulla kaupungin käsittäneen esimerkiksi 23 moskeijaa ja 5 madrasaa. Alkuaikojen kukoistui päättyi sotiin. Itävaltalaiset ja kapinoivat serbit hävittivät kaupunkia kahteen otteeseen vuosina 1689 ja 1737. Keskusvalta heikkeni sittemmin merkittävästi ja aluetta hallitsivat puoli-itsenäisesti paikalliset beyt. Alueella liikkui myös kulkutauteja. Maanviljely ja kaupankäynti taantui ja 1800-luvulle tultessa Novi Pazar oli jo varsin vähämerkityksellinen kaupunki. Toisaalta kaupunkiin tuli uusia muuttajia ja etenkin Serbiasta ja Montenegrosta pakenevia muslimeja. Vuonna 1912 Serbian ja Montenegron joukot valtasivat koko Sandžakin, minkä jälkeen monet muslimit muuttivat Osmanien valtakunnan vielä jäljellä oleviin osiin. Toisen maailmansodan aikana kaupunki kuului lyhyen aikaa vuosina 1941–1944 Italian alaiseen niin sanottuun Suur-Albaniaan. Sodan jälkeen kaupungista tuli taas osa Jugoslaviaa. ==Väestö== Vuonna 2011 Novi Pazarin kunnan asukasluku oli 100 410 ja heistä 66 527 asui varsinaisella kaupunkialueella. Etnisen ryhmänsä ilmoittaneista kunnan sukkaista 77 443 oli bosniakkeja, 4 102 muslimeja ja 16 234 serbejä. Kaupungin muslimit mieltävät itsensä vaihdellen bosniakeiksi tai vain muslimeiksi etenkin poliittiista syistä riippuen. ==Lähteet== == Aiheesta muualla == Luokka:Serbian kaupungit
Otavan rautatieasema

Otavan rautatieasema () on rautatieliikennepaikka Savon radalla Otavan taajamassa Mikkelissä. Se avattiin liikenteelle 1. lokakuuta 1889 samaan aikaan Savon radan kanssa. Asemarakennus rakennettiin 1887–1889 Oulun radan pysäkin tyyppipiirustusten mukaan. Vuosina 1890–1891 Otavan asemalta rakennettiin Otavan satamarata Puulaveden rannalle. Asemarakennusta laajennettiin vuonna 1911 lähes kaksinkertaiseksi ja sen ulkoasuun on tehty useita muutoksia. Miehitys asemalla päättyi 1. lokakuuta 1977 ja henkilöliikenne lakkautettiin 2. kesäkuuta 2002. Asema ja muut rakennukset siirtyivät 2007 Senaatti-kiinteistöille ja sitä kautta myyntiin. == Lähteet == Luokka:Mikkelin rautatieliikennepaikat Rautatieasema Luokka:Suomen 1880-luvulla rakennetut rautatieliikennepaikat
Christophe Desjardins

Christophe Desjardins (24. huhtikuuta 1962 Caen – 13. helmikuuta 2020) oli ranskalainen alttoviulisti. Hän soitti Ensemble InterContemporainissa sekä La Monnaien orkesterissa ja toimi Lyonin konservatorion professorina. Hän oli erikoistunut nykymusiikkiin; hän kantaesittikin uusia teoksia muiden muassa Luciano Beriolta, Pierre Boulez'lta, Michaël Lévinasilta, Wolfgang Rihmiltä, Philippe Manourylta, Jonathan Harveylta, Marco Stroppalta ja George Benjaminilta.Mort de Christophe Desjardins, altiste engagé de la création musicale France Musique Desjardins opiskeli Pariisin konservatoriossa alttoviulunsoittoa Serge Collot'n ja kamarimusiikkia Geneviève Joyn johdolla. Valmistuessaan konservatoriosta vuonna 1983 hän sai ensipalkinnon alttoviulunsoitossa. Tämän jälkeen hän vielä täydensi opintojaan Bruno Giurannan johdolla Berliinissä. Vuonna 1990 hän liittyi silloin Péter Eötvösin johtamaan Ensemble InterContemporainiin. Hän levytti kokoonpanon kanssa muiden muassa teokset Diadèmes (Marc-André Dalbavie), Sequenza VI (Luciano Berio) ja En sourdine (Matthias Pintscher). Nykymusiikkiin keskittymisestä huolimatta Desjardins ei sivuuttanut vanhaakaan ohjelmistoa. Desjardins kuoli 57-vuotiaana syöpään. == Lähteet == Luokka:Ranskalaiset alttoviulistit Luokka:Vuonna 1962 syntyneet Luokka:Vuonna 2020 kuolleet
Koskenniska

Koskenniska eli kosken niska on kosken alku- eli yläosa, johon virtaveden rauhallisempi osuus päättyy . Uoman koskiosuus päättyy suvantoon tai uoman rauhallisempaan osuuteen, joten nämä kaksi kohtaa merkitsevät vesilläliikkujalle keskeytys- ja jatkamiskohtia. Niskalla vesi on usein matalaa, sillä virtaveden uomassa on siinä eroosiolle kova kynnyskohta. Matalan joen niskalla on usein ollut kahluupaikka. == Koskenniska paikannimenä == Jotkut asumispaikat ovat sijainneet kosken niskalla ja ne ovat saaneet siitä nimensä. Tällaisia paikkoja löytyy esimerkiksi: * Kiuruveden kirkonkylän luoteispuolelta laskee Koskenjoki, jonka alajuoksulla esiintyy kaikki kosken osat paikanniminä: mylly, koskenniska, vuolle ja suvanto. * Vuolenkoski, joka on syntynyt Kymijoen niskalle. *Koskenniska on kylä Pohjois-Iitissä. * Huutokoskessa on talo Koskenniska. * Öllölässä on Koskenniskan kulmakunta, jossa Öllölänjärvestä laskee Myllykoski Alajärveen. * Sodankylässä Kitisen Kelukosken voimalaitoksen yläpuolella sijaitsee Koskenniskan talo. == Katso myös == * koskenlasku * tukinuitto == Lähteet == Luokka:Potamologia Luokka:Melonta Luokka:Suomenkieliset paikannimet
Werner Korthaase

Werner Korthaase (4. toukokuuta 1937 – 6. toukokuuta 2008) oli saksalainen poliitikko (SPD). Werner Korthaase tuli ylioppilaaksi vuonna 1955. Hän opiskeli Deutsche Hochschule für Politikissa ja Freie Universität Berlinissä politiikan tutkimusta ja oikeustiedettä samoin kuin kansantaloustiedettä. Vuonna 1958 hän liittyi SPD:hen ja avioitui valtiosihteeri Helga Korthaasen kanssa. Werner Korthaase tuli vuonna 1969 seuraajaksi Nils Ferbergille Otto- Suhr-työväenopiston johtajana Neuköllnissä. 1992 hän perusti Deuttsche Comenius-Gesellschaftin, jonka johtajana oli pitkään. Luokka:Saksalaiset sosiaalidemokraattiset poliitikot
Luusua

Luusua on järven laskukohta, josta järven lasku-uomana oleva joki saa alkunsa eli joen niska. Monet pohjoissuomalaiset paikannimet sisältävät luusua-osan. == Etymologia == Jo 1800-luvulla toimitettiin kirjakieleen sanakirjoja. Niistä yksi ensimmäisiä on Gustaf Erik Eurénin kokoama. Sieltä löytyy sanalle luusua selitys ”joenniska”. Sana on alkujaan saamenkielinen (lusmi, luspi) ja se on juurtunut suomen kieleen aluksi lappilaismurteissa merkityksessä ”joen alku”. Sanan alkuperäinen käyttö painottuu selvästi Lappiin; sana on murteellinen. == Lähteet == Luokka:Limnologia Luokka:Potamologia
Majid Derakhshani

Ostad Majid Derakhshani (; s. 13. syyskuuta 1957 Sangesar, Iran) on iranilainen, myös Saksassa asunut tar-luutun soittaja ja säveltäjä.The Mah Ensemble National Museum Cardiff Derakhshani syntyi taiteilijaperheeseen. Hän opiskeli kielisoitinten soittoa ja sävellystä Teheranin yliopistossa, jossa sai opettajakseen Mohammad-Reza Lotfin. Derakhshani perusti Saksan Kölnissä persialaiseen musiikkiin erikoistuneen musiikkikeskuksen (Nawa Musikzentrum). Derakhshani on esiintynyt tarvirtuoosina eri puolilla maailmaa ja säveltänyt muillekin muusikoille, kuten laulaja Mohammad-Reza Shajarianille. Derakhshani on levyttänyt Naxoksen alaiselle ARC Music -levymerkille.Majid Derakhshani Naxos Vuonna 2006 Derakhshani perusti Nah Ensemblen, joka on Iranin ohella kiertänyt Euroopassa ja Australiassa.Mah Ensemble & Majid Derakhshani Alba Kultur == Lähteet == Luokka:Iranilaiset muusikot Luokka:Iranilaiset säveltäjät Luokka:Vuonna 1957 syntyneet Luokka:Elävät henkilöt
Samuel Butler (runoilija)

Samuel Butler (1612−1680) oli englantilainen satiirinen runoilija. Hänen pääteoksensa on keskeneräiseksi jäänyt Hudibras-runoelma, Cervantesin Don Quijoten esikuvan mukaan kirjoitettu ivakuvaus puritaanien ahdasmielisyydestä ja teeskentelystä. Runoelman sankarina on sir Hudibras, pedanttinen ja riitelynhaluinen presbyteriaani, paksumahainen, pitkäpartainen kyttyräselkä, joka aseenkantajansa, räätäli Ralphin keralla lähtee seikkailuretkelle taistelemaan rahvaan huvituksia vastaan. Runon iva on vähän katkeraa, mutta siinä esitetään näppäriä sukkeluuksia ja osaavia hyökkäyksiä puritaanien takaperoista ahdasmielisyyttä vastaan. Butlerin muutkin runot ovat satiirisia.Butler, Samuel, Tietosanakirja osa 1, palsta 1364, Tietosanakirja Osakeyhtiö 1909 ==Suomennettu runo== * Hudibras: Hudibrasin uskonto, Suomentanut Jaakko Tuomikoski. Antologiassa: Maailmankirjallisuuden kultainen kirja: Maailmankirjallisuuden kultainen kirja: Englantilaisen kirjallisuuden kultainen kirja, toim. Eino Railo, WSOY 1933 Teos digitoituna Projekti Lönnrotissa (zip) == Lähteet == ==Aiheesta muualla== Luokka:Englantilaiset kirjailijat Luokka:Vuonna 1612 syntyneet Luokka:Vuonna 1680 kuolleet
Eleanor Farjeon

Eleanor Farjeon (13. helmikuuta 1881 Lontoo – 5. kesäkuuta 1965 Hampstead, Lontoo) oli englantilainen prosaisti ja runoilija, erityisesti lasten kirjojen kirjoittaja. == Elämä ja työ == Farejon oli romaanikirjailijan tytär ja amerikkalaisen näyttelijän lapsenlapsi. Jo lapsena hän tutustui ooppera- ja teatterimaailmaan ja 16-vuotiaana hän kirjoitti oopperalibreton, jonka hänen veljensä Harry sävelsi. Hän kirjoitti useita lastenkirjoja, ja niistä hänet palkittiin Hans Christian Andersen -palkinnolla 1956. Hän on kirjoittanut myös aikuisille tarkoitettuja kirjoja. Hänen nimelleen on Englannissa perustettu 1966 lastenkirjapalkinto The Eleanor Farjeon Award. Kenties tunnetuin hänen kirjoittamistaan teksteistä on laulu "Morning has broken". Vuonna 1925 ilmestyi Englannissa pieni laulukirja Songs of Praise, jossa oli lauluja koko englanninkielisestä maailmasta. Kirjasta tuli suosittu ja siitä otettiin laajennettu painos 1931. Siihen Songs of Praisen toimittaja halusi Farjeonin kirjoittavan tekstin, jossa kiitettäisiin uudesta päivästä. Kirja oli ilmestyessään erilainen kirja, sillä se ei edustanut mitään tiettyä uskonnollista yhteisöä. Siten siitä tuli suosittu kouluissa, ja sitä käytettiin eri uskonnollisissa yhteisöissä. Farjeon sai innostuksen lauluunsa sävelmästä. Skotlantilainen ylämaalainen, kiertelevä trubaduuri oli aikanaan laulanut sitä, ja se oli merkitty muistiin gaelinkieliseen laulukirjaan 1800-luvun lopulla. Sävelmä on alkuaan liittynyt joululauluun "Child in the manger, Infant of Mary". Anglosaksisessa maailmassa useimmilla sävelmillä on nimi, ja tämä sävelmä tunnetaan nimellä ”Bunessan”. Laulussa oli alkuaan kuusi säkeistöä Se on yksi tunnetuimmista hengellisistä lauluista, ja Cat Stevensin tulkinta siitä oli 1970-luvun alkupuolella pitkään Yhdysvaltojen pop-listoilla suosituimpien laulujen joukossa. Laulusta on useita suomennoksia. Se on Suomen evankelis-luterilaisen kirkon virsikirjassa virsi 967 ”Nousta sain aamuun” (suom. Matti Kolehmainen 1971). Ruotsin kirkon virsikirjassa se on virsi 181 "Aamu on tullut, usva jo haihtuu" (suom. Anna-Mari Kaskinen 1995). Laulusta on myös profaaneja tulkintoja, kuten Chrisse Johanssonin sanoitus ”Huomenta aamu” ja Hectorin ”Särkyneet aamut”. ==Suomennetut teokset== * Lasinen riikinkukko (The little bookroom), suom. Yrjö Kivimies, Helsinki: Otava 1958. ;Runo * Yö ei luokses jää, suom. Kirsi Kunnas, teoksessa: Kuka on nähnyt tuulen, Helsinki: WSOY 2010 ISBN 978-951-0-36461-1 == Lähteet == Luokka:Englantilaiset kirjailijat Luokka:Vuonna 1881 syntyneet Luokka:Vuonna 1965 kuolleet Luokka:Englantilaiset virsirunoilijat
Gottfried August Bürger

Gottfried August Bürger (1747–1794) oli saksalainen runoilija, jonka muutamat runot, varsinkin balladit, kuuluvat Saksan runouden kauneimpiin helmiin. Balladeissaan, esimerkkinä Lenore, hän antoi kansanrunoudesta saamalleen ainekselle mestarillisen muodon, samalla kuin niissä tuntuu Sturm und Drang -ajan voima.Bürger, Gottfried August, Tietosanakirja osa 1, palsta 1379, Tietosanakirja Osakeyhtiö 1909 Bürger oli yksityiselämässään onneton. Monet runoistaan hän omisti Molly-nimellä vaimonsa sisarelle, ja tämä sekava rakkaussuhde aiheutti Bürgerille tuskaa. Kun hänen vaimonsa kuoli 1784, hän meni 1785 naimisiin tämän sisaren kanssa, mutta kun tämäkin pian kuoli, Bürger jäi sekä henkisesti että aineellisesti yksinäisyyteen. Hän avioitui kolmannen kerran kirjailija, näyttelijä Marie Christiane Elisabeth Hahnin kanssa, mutta avioliitto oli onneton ja purettiin pian. Bürger on julkaissut runojen lisäksi estetiikan oppikirjan Lehrbuch der Aesthetik. ==Teokset== * Paroni von Münchhausenin ihmeelliset matkat ja seikkailut, suom. Taisto Nieminen, Anna- Maija Raittila, Lasten keskus 1977 ===Runoja suomeksi=== * "Kun henkii kesätuulet"/"Lasten riemut", suom. Immi Hellén,"Kun henkii kesätuulet" teoksissa: Lauluaarteiden kirja, F-Kustannus 2012; Immi Hellén: Lasten runokirja, Valistus, 1930; Kultaiset koululaulut 70-luvulta nykypäivään Tammi 2009 Lähde seuraaville:Gottfried August Bürger, lahden kaupunginkirjaston runotietokanta, päivitetty 14.1.2021, viitattu 16.1.2021 * "Alkuaineet", suom. O. Uotila, teoksessa: Kaikuja Hämeestä: Hämäläis-osakunnan albumi: II, Hämäläis-osakunta, 1874 * "Laulu uljaasta miehestä", suom. O. Uotila, teoksessa: Kaikuja Hämeestä: Hämäläis-osakunnan albumi : II, Hämäläis- osakunta, 1874 * "Keisari ja apotti", suom. Yrjö Jylhä, teoksessa: Runon pursi: maailmankirjallisuuden kertovaa runoutta, WSOY, 1934 * "Lenore", useissa teoksissa: ** suom. Eino Leino Lausujan lipas (Kulutusosuuskuntien keskusliitto 1925 K.K:n juhlaohjelmakirjasia 2.); Lausunto-ohjelmaa kaunoluvun opetusta ja esitystä, Toimi. Onni Savola, Porvoo WSOY 1920; Maailmankirjallisuuden kultainen kirja 1: Saksan kirjallisuuden kultainen kirja (WSOY, 1930), Titaanien laulu (ntamo, 2014 ISBN 978-952-215-511-5); Tämän runon haluaisin kuulla (Tammi, 1979 ISBN 951-30-4220-0) **suom. Tuokko, (nimellä Lenóra), Kaikuja Hämeestä: Hämäläis-osakunnan albumi II 1872 == Lähteet == ==Aiheesta muualla== Luokka:Saksalaiset runoilijat Luokka:Vuonna 1747 syntyneet Luokka:Vuonna 1794 kuolleet
Kryptosporidioosi

Kryptosporidioosi on Cryptosporidium-suvun alkueläinten, erityisesti Cryptosporidium parvum- ja Cryptosporidium hominis -lajin aiheuttama ripulitauti, joka voi vaihdella oireettomasta kantajasta rajuun vesiripuliin. Taudinkuvaan kuuluvat myös kuume, päänsärky, lihaskivut ja mahan kouristelu. Sairaus leviää ulosteiden välityksellä. Suomessa kryptosporidioosia todettiin ensimmäisen kerran vuonna 2008 Kirkkonummella ja Tampereella, jolloin taudin sai noin 90 ihmistä. Vuodesta 2016 alkaen tauti on lisääntynyt lihakarjatiloilla, erityisesti vasikoissa, ja se voi tarttua myös ihmiseen. Taudin ehkäisyssä on tärkeää huolellinen hygienia, tiedotus ja epidemiologia. Kryptosporidioosin lääkehoidossa voidaan käyttää nitatsoksanidia (C12H9N3O5S), joka muuttuu elimistössä aktiiviseen muotoon titsoksanidiksi (C10H7N3O4S). == Lähteet == == Aiheesta muualla == *Arto Nieminen, Sisätautien ja infektiosairauksien erikoislääkäri: Kryptosporidioosi (pdf) *Kyoto Encyclopedia of Genes and Genomes (KEGG): Cryptosporidiosis *Mayo Clinic: Cryptosporidium infection *Johns Hopkins Medicine: Cryptosporidiosis *Centers for Disease Control and Prevention (CDC): Cryptosporidiosis Luokka:Eläinten loistaudit Luokka:Ihmisten loistaudit Luokka:Zoonoosit
Jumeirahin moskeija

Jumeirahin moskeija () on Dubaissa, Arabiemiraateissa sijaitseva moskeija, joka on yksi kaupungin tärkeistä maamerkeistä. Siinä on kaksi minareettia. Sheikh Mohammed Centre for Cultural Understanding järjestää moskeijassa opastettuja kierroksia, ja moskeija pitääkin ovensa avoimina vierailijoille uskontokuntaan katsomatta.Jumeiran moskeija Visit Dubai Vuonna 1979 avatun Jumeirahin moskeijan rakennutti Rašid bin Saeed Al Maktum. Arkkitehtuuri on syyrialais- ja egyptiläisvaikutteista. Tiloihin mahtuu arviolta 1 500 henkilöä kerrallaan.About Jumeirah Mosque Jumeirah Mosque Kaikille kävijöille moskeija avattiin vuonna 1998.Home Jumeirah Mosque == Lähteet == Luokka:Dubain rakennukset ja rakennelmat Luokka:Moskeijat
Albert Ulrik Bååth

Albert Ulrik Bååth (13. heinäkuuta 1853 Malmö − 2. elokuuta 1912 Onsala) oli ruotsalainen runoilija ja muinaisskandinaavisen runouden ja elämän tutkija. Hänen runokokoelmansa Dikter (1879), johon hän sittemmin on liittänyt useita uusia kokoelmia, kuten Nya dikter (1881), kansalliset Svenska toner (1893) ynnä muita, toivat realistisen todellisuudenkuvauksen Ruotsin runouteen, samaan aikaan kuin August Strindberg ja Anne Charlotte Edgren-Leffler istuttivat realismin suorasanaiseen kirjallisuuteen. Vielä Bååth on kirjoittanut kertovat runoelmat Marit Vallkulla (1887) sekä runoilija Lars Wivalliuksen elämäntarinasta aiheensa saaneen Kärlekssagan på Björkeberga (1892). Bååthin muinaisskandinaavisen kirjallisuuden ja elämän tutkimuksista mainittavia ovat Nordiskt forntidslif (1890), Nord-mannaskämt (1895), Nordmannamystik (1898). Hän on myös julkaissut Nials saga, Forn-nordiska sagor i svensk bearbetning ynnä muita. Bååth, Albert Ulrik & Bååth-Holmberg, Cecilia Tietosanakirja osa 1, palsta 1387, Tietosanakirja Osakeyhtiö 1909 Bååthin sisar oli kirjailija Cecilia Bååth-Holmberg. == Lähteet == ==Aiheesta muualla== Luokka:Ruotsalaiset runoilijat Luokka:Vuonna 1853 syntyneet Luokka:Vuonna 1912 kuolleet
Cecilia Bååth-Holmberg

Cecilia Bååth-Holmberg (1857−1920Cecilia Bååth-Holmberg, Svenskt biografiskt lexikon, viitattu 18.2.2020 ) oli ruotsalainen kirjailija. Hän julkaisi sarjan kansantajuisia elämäkerrallisia ja historiallisia teoksia, kuten Björnstjerne Bjørnson (1885), Karl XV som enskild man, konung och konstnär (1891), Giuseppe Garibaldi ynnä muuta, samoin laajan maakuntakuvauksen Västmanland ja myös kaunokirjallisia tuotteita, kuten När seklet var ungt (1897, kuvaus Lundista 1800-luvun alusta), Pepita och andra berättelser (1899), Häfdernas hall (1900), Skogsboda gård (1902). Bååth-Holmberg toimi kansanopiston johtajana vuodesta 1880 saakka.Bååth, Albert Ulrik & Bååth-Holmberg, Cecilia Tietosanakirja osa 1, palsta 1387, Tietosanakirja Osakeyhtiö 1909 Bååth- Holmbergin veli oli A. U. Bååth. Bååth-Holmberg oli vuodesta 1877 naimisissa kansanopistonjohtaja Th. Holmbergin kanssa. ==Suomennetut teokset== *Historian Kuvastosalista: tositarinoita nuorisolle (I häfdernas hall); suom. Hildur Forsman, Helsinki: G. W. Edlund 190 * Giuseppe Garibaldi; suom. Kalle Kajander, Porvoo: WSOY [1899]-1900. Sarja: Oma kirjasto 13–14. * Isä ja poika; suomentanut Helmi Krohn; runot suomentanut Antti Rytkönen, Helsinki: Otava 1919 * Andreas Hofer, talonpoika ja sankari (Andreas Hofer), suom. J. Judén, Jyväskylä: Gummerus 1894 (eripainos Kyläkirjastosta.) == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1857 syntyneet Luokka:Vuonna 1920 kuolleet
Ronja Koskela

Ronja Koskela (s. 7. helmikuuta 2003 Oulu) on suomalainen keskimatkojen juoksija, joka edustaa Kuivasjärven Auraa. Hänen valmentajansa on Teija Virkberg. Koskela saavutti vuoden 2020 sisäratojen Suomen- mestaruuskilpailuissa pronssia 800 metrin juoksussa. Koskela edusti Suomea vuonna 2022 yleisurheilun alle 20-vuotiaiden MM-kilpailujen naisten 800 metrin juoksussa ja 4 × 400 metrin viestijuoksussa. Hän sijoittui 16:nneksi 800 metrin juoksussa. 4 x 400 metrin viestijuoksussa Suomen joukkue rikkoi alle 20-vuotiaiden naisten suomen ennätyksen kaksi kertaa: ensimmäisen kerran karsintavaiheessa, jolloin joukkue paransi lähes 30 vuotta vanhaa ennätystä 3,45 sekuntia ja toisen kerran finaalissa, jolloin ennätysaika parani 0,95 sekuntia entisestään. Suomen joukkue sijoittui kilpailussa neljänneksi. == Omat ennätykset == Laji Aika Päivämäärä Paikka 300 metrin juoksu 39,79 22.5.2022 Oulu 400 metrin juoksu 54,29 3.7.2022 Jämsä 800 metrin juoksu 2.05,46 25.6.2022 Oulu 1500 metrin juoksu 4.48,29 23.2.2020 Helsinki 400 metrin aitajuoksu 62,12 10.7.2021 Kempele == Lähteet == Luokka:Elävät henkilöt Luokka:Suomalaiset keskimatkojen juoksijat Luokka:Vuonna 2003 syntyneet
Lemmikkien salainen elämä 2

Lemmikkien salainen elämä 2 on vuonna 2019 julkaistu yhdysvaltalainen 3D-tietokoneanimoitu komediaelokuva, jonka on tuottanut Illumination. Elokuvan on ohjannut Chris Renaud yhteistyössä Jonathan del Valin kanssa ja käsikirjoittanut Brian Lynch. Se on jatkoa elokuvalle Lemmikkien salainen elämä (2016). Elokuvan alkuperäisinä ääninäyttelijöinä toimivat Patton Oswalt (korvasi Louis CK:n), Kevin Hart, Eric Stonestreet, Jenny Slate, Tiffany Haddish, Lake Bell, Nick Kroll, Dana Carvey, Ellie Kemper, Chris Renaud, Tara Strong, Michael Beattie, Hannibal. Buress, Bobby Moynihan ja Harrison Ford. Universal Pictures julkaisi elokuvan elokuvateattereissa Yhdysvalloissa 7. kesäkuuta 2019. Suomessa elokuvan ensi-ilta oli 26. kesäkuuta 2019. == Ääninäyttelijät == Alkuperäinen näyttelijä Suomalainen näyttelijä Rooli Patton Oswalt Paavo Kerosuo Max Kevin Hart Roope Salminen Lumipallo Harrison Ford Vesa Vierikko Rooster Lake Bell Rinna Paatso Chloe Hannibal Buress Tuukka Leppänen Jake Tiffany Haddish Hanna Pakarinen Daisy Eric Stonestreet Stan Saanila Duke Jenny Slate Hanna Kaila Gidget Ellie Kemper Heljä Heikkinen Kati Bobby Moynihan Jani Alkio Mel Pete Holmes Petrus Kähkönen Norman Dana Carvey Juhani Rajalin Pappa Nick Kroll Taisto Oksanen Sergei ==Vastaanotto== Elokuva sai kriitikoilta sekalaisia arvosteluja ja tuotti maailmanlaajuisesti 429,4 miljoonaa dollaria 80 miljoonan dollarin tuotantobudjetilla, mikä on vähemmän kuin puolet edeltäjästään. Tv-maailma-lehdessä 2024 Henri Waltter Rehnström harmitteli, ettei moneen suuntaan haparoiva juoni oikein pysy koossa, mutta kehui toteutuksen pysyneen jatko-osassakin alkuperäisellä tasolla ratkiriemukkaine eläinhahmoineen. Hän antoi elokuvalle kolme ja puoli tähteä viidestä. == Lähteet == Luokka:Universal Picturesin elokuvat Luokka:New Yorkissa tapahtuvat elokuvat Luokka:Yhdysvaltalaiset komediaelokuvat Luokka:Vuoden 2019 yhdysvaltalaiset elokuvat Luokka:Yhdysvaltalaiset animaatioelokuvat
Kira Kruuti

Kira Kruuti (s. 10. toukokuuta 1998 Helsinki) on suomalainen pikajuoksija, joka edustaa Helsingin Kisa-Veikkoja. Hänen valmentajansa on Lotta Bryggare. Kruuti saavutti vuoden 2020 sisäratojen Suomen-mestaruuskilpailuissa pronssia 400 metrin juoksussa. Sisärataviestissä hän on saanut SM-hopeaa 2020 ja pronssia 2018. Viestijuoksun SM-kilpailuissa hän on saavuttanut 4 000 metrin viestissä hopeaa 2020 sekä 4 × 400 metrin viestissä pronssia 2018 ja 2023 Kruuti juoksi 400 metrin ennätyksensä 55,93 Lappeenrannassa 5. elokuuta 2016. == Lähteet == Luokka:Vuonna 1998 syntyneet Luokka:Elävät henkilöt Luokka:Suomalaiset pikajuoksijat
Wishmaster (elokuva)

Wishmaster on vuoden 1997 Robert Kurtzmanin ohjaama ja Wes Cravenin tuottama yhdysvaltalainen kauhu-fantasia-elokuva, jossa pääosissa esiintyvät Andrew Divoff ja Tammy Lauren. Wishmaster kertoo pahasta Henkiolennosta jonka nuori nainen Alexandra vahingossa herättää verenpunaisesta opaalista, antaa tälle kolme toivomusta ja niiden jälkeen voisi tuoda pahan Henkirotunsa valloittamaan Maan. == Aiheesta muualla == * Luokka:Vuoden 1997 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset kauhuelokuvat
Bowesin linna

Bowesin linna on keskiaikainen linnoitus Bowesin kylässä County Durhamissa Englannissa. Paikalla on ollut roomalaisaikainen linnoitus, josta on jäljellä vain maavalli. Linna rakennettiin pääosin vuosina 1171–1174, jolloin oletettavasti valmistauduttiin Vilhelm Leijonan hyökkäykseen.Pettifer, s. 288 Se jäi pois käytöstä 1600-luvulle mennessä ja sisällissodan jälkeen osa kiviaineksesta kierrätettiin muihin rakennuksiin. == Lähteet == * Luokka:County Durhamin rakennukset ja rakennelmat Luokka:Englannin linnat Luokka:Grade I -luokan rakennukset Englannissa
6lack Album

6lack Album on suomalaisen rap-artisti Eevil Stöön maaliskuussa 2020 julkaistu albumi. Albumin miksauksesta vastasi Pehmee Goo, joka tuotti myös kaikki sen kappaleet, pois lukien kappaleen ”Itä-Stöö”, jonka Stöö tuotti itse. == Kappaleet == # # # # # # # # # # # # == Arvostelut == * Soundi: Arviossa 6lack Album – jälleen kerran Eevil Stöö sanoo kaiken sanomatta oikeastaan yhtään mitään Viitattu 22.4.2020. == Lähteet == Luokka:Vuoden 2020 albumit Luokka:Eevil Stöön albumit
Edvard Bäckström

Edvard Bäckström (1841−1886) oli ruotsalainen runoilija ja sanomalehtimies. Runoilijana Bäckström sai vaikutteita romantikoilta ja Victor Hugolta ja suosi korusanaisuutta ja musikaalista tunnelmaa. Hän oli parhaimmillaan tunteellisissa runoissaan. Hänen huomattavin runokokoelmansa on Elegier (1877). Bäckström on kirjoittanut näytelmiäkin, joista suosituin oli Evas systrar (suom. Eevan sisaret). Bäckström oli myös taitava ruotsintaja. (Samlade skrifter 1889−1890, 3 nid.) ==Suomennetut teokset== * Eevan sisaret: yksinäytöksinen kuvaelma (Evas systrar), Kuopio: U. W. Telen 1898. == Lähteet == Luokka:Ruotsalaiset runoilijat Luokka:Ruotsalaiset näytelmäkirjailijat Luokka:Ruotsalaiset kielenkääntäjät Luokka:Ruotsalaiset toimittajat Luokka:Vuonna 1841 syntyneet Luokka:Vuonna 1886 kuolleet
Habban

Habban on kaupunki ja piirikunta Jemenin Šabwan maakunnassa. ==Maantiede== Habban sijaitsee Wadi Habbanin varrella Jemenissä. Kaupunki on jaettu perinteisesti neljään kaupunginosaan ja kaupungin keskellä on kukkula. Kukkulalla on sulttaanin linnoitus. Ympäröivä seutu tunnetaan hedelmällisenä maatalousalueena. ==Historia== Nimi Habban tunnetaan jo islamia edeltänyttä ajalla tehdyissä kirjoituksissa. Mahdollisesti vanhin sen mainitsema teksti on vuodelta 400 ennen ajanlaskun alkua. Kaupungissa on myös maanalainen vesikanava, joka tuo vettä kaupungissa sijaitsevaan vesisäilöön. Järjestelmä on samaan tapaan mahdollisesti peräisin ajalta ennen islamia. Islamin saavuttua kaupunki kuului Wahidin sulttaanikuntaan. Sulttaani asui Masna'a Hakirin linnoituksessa kaupungin keskellä. Alueelle tyypillisesti myös itse kaupungin talot rakennettiin linnoitusmaisiksi torneiksi, joilla voi olla viisikin kerrosta. Kaupungissa on myös yhdeksän moskeijaa ja kirjasto. Historiallisesti kaupunki tunnettiin myös juutalaisesta väestönosastaan. Kaupungin juutalaisten on joskus ehdotettu polveutuvan Himyarin ajoilta. He puhuivat hepreaa ja olivat ammatiltaan hopeaseppiä. Vuonna 1947 heitä oli 200, mutta sittemmin he ovat muuttaneet Israeliin. ==Väestö== Habbanin piirkunnan asukasluku oli vuonna 2004 29 846 ja alueen asukkaat ovat pääasiassa sunnalaisia muslimeja. Paikalliset viljelevät esimerkiksi durraa ja hirssiä. Paikka on ollut myös suitsukkeiden tuotannon keskus. ==Lähteet== Luokka:Jemenin kaupungit
Lars-Erik Sjöberg

Lars-Erik Sjöberg (4. toukokuuta 1944 Falun – 20. lokakuuta 1987 Uppsala) oli ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta vuosien 1968 ja 1972 olympialaisissa, Kanada-cupissa 1976 sekä viisissä MM-kilpailuissa, joissa hän saavutti kolme MM-hopeaa ja kaksi MM- pronssia. MM-kilpailuissa 1974 hänet valittiin kisojen parhaaksi puolustajaksi ja tähdistökentällisen jäseneksi. Seuratasolla Sjöberg edusti Ruotsissa Leksands IF:ää, Djurgårdens IF:ää ja Västra Frölunda IF:ää. Hän voitti Leksandin joukkueessa Ruotsin-mestaruuden vuonna 1969, ja samalla kaudella hänet palkittiin Guldpucken-palkinnolla kauden parhaana ruotsalaispelaajana. Sjöberg siirtyí vuonna 1974 Kanadaan, WHA-joukkue Winnipeg Jetsiin, jossa hän voitti kolme kertaa liigan mestaruuden. Hän pelasi Jetsissä vielä NHL:ssä kauden 1979–1980 ja oli ensimmäinen ruotsalainen NHL-joukkueen kapteeni. Hän pelasi WHA:n runkosarjassa 295 ottelua, joissa hän teki 25 maalia ja sai 169 syöttöpistettä. WHA:n pudotuspeleissä hän pelasi 52 ottelua, joissa hän teki yhden maalin ja antoi 22 maalisyöttöä. NHL:ssä hän pelasi 79 runkosarjaottelua, joissa hänen tehopisteensä olivat 7 + 27. Sjöberg kuoli 43-vuotiaana syöpään. == Lähteet == Luokka:Ruotsalaiset jääkiekkoilijat Luokka:Vuonna 1944 syntyneet Luokka:Vuonna 1987 kuolleet
Eugène Monod

Eugène-Édouard Monod (16. kesäkuuta 1871 Morges, Vaud, Sveitsi – 9. marraskuuta 1929) oli sveitsiläinen arkkitehti ja olympiavoittaja. Hän osallistui vuoden 1912 Tukholman olympialaisiin, joissa voitti olympiakultaa arkkitehtuurista yhdessä Alphonse Laverrièren kanssa. Voittoteoksessaan he esittelivät nykyaikaisen stadionin rakennussuunnitelmat. thumb|right|250px|Chauderonin silta Sveitsin Lausannessa. Ennen olympiakisoja Monod ja Laverrière olivat voittaneet vuotta aikaisemmin palkinnon Pariisissa järjestetyssä kansainvälisessä suunnittelukilpailussa, jossa he olivat tavanneet myös nykyaikaisten olympialaisten perustajan Pierre de Coubertinin ja saaneet kunniamaininnan Revue Olympique -lehteen. He osallistuivat myös Sveitsin Lausannessa sijaitsevan Chauderonin sillan sekä Geneven Reformaattorien muurin suunnitteluun. Arkkitehtuurin lisäksi Monod kirjoitti kirjan Yhdysvaltain presidentistä Abraham Lincolnista nimeltään Un Grand Américain, Abraham Lincoln. ==Lähteet== Luokka:Sveitsiläiset olympiavoittajat Luokka:Sveitsiläiset arkkitehdit Luokka:Vuonna 1871 syntyneet Luokka:Vuonna 1929 kuolleet
Uno Ebrelius

Uno Ebrelius (1918 Väse – 15. kesäkuuta 1988) oli ruotsalainen ooppera- ja konserttilaulaja, äänialaltaan tenori.Uno Ebrelius Bach-Cantatas Ebrelius opiskeli vuosina 1941–1943 laulua Tukholman kuninkaallisessa musiikkikorkeakoulussa Joseph Hislopin ja Dagmar Gustafsonin johdolla. Myöhemmin häntä opettivat A. Barut Roomassa ja Erik Werba Wienissä. Oratoriolaulajana Ebrelius debytoi Uumajassa vuonna 1943. Oopperadebyyttinsä hän teki vuonna 1955 Den Jyske Operassa Aarhusissa Erneston roolissa Don Pasqualessa. Vuosina 1956–1962 Ebrelius menestyi Drottningholmin linnassa erityisesti Ferrandon roolissa Così fan tuttessa. Vuonna 1959 hän lauloi Odensen teatterissa ja vuosina 1960–1961 Tukholman kuninkaallisessa oopperassa. Hän vieraili myös Kööpenhaminassa. Yhteensä hän tulkitsi yli kolmekymmentä oopperaroolia, vaikka tulikin tunnetummaksi evankelistana Johann Sebastian Bachin passioissa. Bergenin festivaalilla Ebrelius piti liedresitaaleja. Ebrelius oli aktiivinen myös kuoronjohtajana. Hän toimi vuosina 1947–1966 solistina ja tilapäisesti kuoronjohtajana Allmänna Sångenissa. Vuosina 1946–1949 hän teki opetustyötä lukiossa Karlstadissa ja vuosina 1949–1955 lukiossa Uppsalassa. Vuodesta 1964 kuolemaansa hän oli Tanskan kuninkaallisen konservatorion professori ja piti samanaikaisesti kursseja Malmössä. Ebrelius sai kunniatohtorin arvon Lontoosta. Hän oli vuodesta 1977 Ruotsin kuninkaallisen musiikkiakatemian jäsen. == Lähteet == Luokka:Ruotsalaiset oopperalaulajat Luokka:Tenorit Luokka:Vuonna 1918 syntyneet Luokka:Vuonna 1988 kuolleet
Kjell-Rune Milton

Kjell-Rune Milton (26. toukokuuta 1948 Uumaja – 2023) oli ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta talviolympialaisissa 1972 sekä viisissä MM-kilpailuissa, joissa hän saavutti kaksi MM-hopeaa ja kolme MM-pronssia. Seuratasolla Milton pelasi kotimaansa lisäksi Saksassa ja Norjassa. == Lähteet == Luokka:Ruotsalaiset jääkiekkoilijat Luokka:Vuonna 1948 syntyneet Luokka:Vuonna 2023 kuolleet
Norrby (Särkisalo)

Norrby on kylä Salon kaupungin Särkisalossa. Kylä sijaitsee Isoluodon luoteisrannalla Bastbölen ja Suutarkylän välissä. Norrbyn kyläalue on mäkistä. Alueen keskellä on kylän keskus, jota ympäröi peltoalueet. Norrbyn kolme kantatilaa Alatalo, Ylistalo ja Länsitalo sijaitsevat varsin lähellä toisiaan muodostaen kylän keskuksen. Kylässä on kolme huvilaa, joista 1900-luvun alun Kanervala on suurin ja alueellisesti merkittävin. Kylän rannat ovat pitkälti otettu kesäasutuskäyttöön. ==Lähteet== Luokka:Särkisalon kylät
Honor 4A

Honor 4A on Huawein valmistama matkapuhelin, joka kuuluu Honor- tuoteperheeseen. Puhelin julkaistiin 21. heinäkuuta 2015 Kiinassa. Puhelimessa on 8 gigatavua flash-muistia ja 2 gigatavua RAM-muistia. Lisäksi puhelimessa on kahdeksan megapikselin takakamera ja kahden megapikselin etukamera. Prosessorina toimii Qualcommin valmistama Snapdragon 210. Akun kapasiteetti on 2 200 milliampeerituntia. Puhelimen grafiikkapiiri on Adreno 304 ja puhelimeen voi laittaa microSD-kortin (enintään 256 gigatavua). == Lähteet == Luokka:Huawein matkapuhelimet Luokka:Android-pohjaiset laitteet Luokka:Vuoden 2015 matkapuhelimet